La manca de precipitacions que està afectant Catalunya des del passat mes de setembre està tenint un fort impacte en el sector agrari català.
En concret, fins a aquest moment, els sectors més perjudicats han estat els conreus herbacis de secà d'hivern, en què la collita d'aquest any haurà estat de les pitjors en molts anys, i la ramaderia extensiva, que ha vist com s'esgotaven les pastures i les fonts de subministrament d'aigua.
Atesa la importància dels danys provocats per aquesta sequera, des del Departament d'Agricultura Ramaderia i Pesca, conjuntament amb el Govern de l'Estat, s'ha cregut convenient aprovar una sèrie d'ajuts i mesures fiscals i laborals encaminades a ajudar a pal·liar els danys provocats per la sequera.
A nivell estatal, aquestes mesures s'han articulat a través del Reial decret llei 10/2005, de 20 de juny (BOE núm. 147, de 21.6.2005).
Valorada la conveniència d'establir ajuts per tal de pal·liar els danys soferts per les explotacions agràries per aquesta sequera, i d'acord amb el que estableix el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya i en ús de les atribucions que m'han estat conferides,
Establir una línia d'ajut per pal·liar els danys produïts per la sequera provocada per la manca de precipitacions que s'ha anat acumulant des del mes de setembre de l'any 2004.
Quantia i partida pressupostària
Els ajuts que estableix aquesta Ordre seran a càrrec de la partida pressupostària AG02D/771170000/7143 dels pressupostos del Departament d'Agricultura Ramaderia i Pesca, per a l'any 2005, per un import màxim de 50.000 euros.
3.1 Els ajuts consistiran en la bonificació del tipus d'interès i part de l'import de l'amortització del capital dels préstecs de mediació de l'Institut de Crèdit Oficial (ICO) que s'aprovin en aplicació de l'article 5 del Reial decret llei 10/2005, de 20 de juny, en els mateixos percentatges i d'acord amb el procediment que estableix l'article 3 de l'Ordre PRE/2500/2005, de 29 de juliol, de l'Estat.
3.2 En cas de titulars d'explotacions els ingressos dels quals provinguin en més d'un 35% de conreus herbacis de secà d'hivern i hagin tingut una reducció de la producció superior al 60% per culpa de la sequera, i només per la part dels préstecs corresponent a conreus herbacis de secà, si el titular de l'explotació és agricultor a títol principal o l'explotació té la consideració d'explotació agrària prioritària, s'establirà una bonificació addicional equivalent al 20% de l'import de l'amortització corresponent al primer any.
Aquest percentatge arribarà al 25% si el titular de l'explotació, a més de ser agricultor a títol principal o si l'explotació té la consideració d'explotació agrària prioritària, tenia els conreus afectats per la sequera assegurats en alguna de les línies d'assegurança del Pla nacional d'assegurances agràries.
3.3 En cas de titulars d'explotacions els ingressos dels quals provinguin en més d'un 80% de conreus herbacis de secà d'hivern i hagin tingut una reducció de la producció superior al 60% per culpa de la sequera, i només per la part dels préstecs corresponent a conreus herbacis de secà, si el titular de l'explotació és agricultor a títol principal o l'explotació té la consideració d'explotació agrària prioritària, la bonificació addicional que estableix l'article 3.2 anterior equivaldrà al 40% de l'import de l'amortització corresponent al primer i al segon any.
Aquest percentatge arribarà al 45%, tant per al primer com per al segon any, si el titular de l'explotació, a més de ser agricultor a títol principal o l'explotació tenir la consideració d'explotació agrària prioritària, tenia els conreus afectats per la sequera assegurats en alguna de les línies d'assegurança del Pla nacional d'assegurances agràries o el titular tenia la consideració de jove agricultor.
Finalment, si el titular de l'explotació, a més de ser agricultor a títol principal o en el cas que l'explotació tingui la consideració d'explotació agrària prioritària, tenia els conreus afectats per la sequera assegurats en alguna de les línies d'assegurança del Pla nacional d'assegurances agràries i el titular tenia la consideració de jove agricultor, el percentatge de bonificació que estableix el primer paràgraf d'aquest article 3.3 serà del 50% de l'import de l'amortització corresponent al primer any i al segon any.
3.4 En tots els casos, tant els imports corresponents a la bonificació del tipus d'interès com a l'amortització del capital, es pagaran directament a l'ICO o a l'entitat financera que concedeixi el préstec al venciment de cada quota.
3.5 Per tal de calcular el percentatge dels ingressos agraris totals que correspon a cada sector agrari, s'utilitzarà en tots els casos la taula d'equivalències que figura a l'Annex 1 d'aquesta Ordre.
Es considerarà que tenen una reducció de la producció superior al 60% les explotacions situades als municipis relacionats a l'Annex 2 d'aquesta Ordre.
3.6 Addicionalment, i en cas que per a la concessió del préstec calgui l'aval de la Sociedad Anónima Estatal de Caución Agraria, el Departament d'Agricultura, Ramaderia i Pesca assumirà l'import corresponent a la comissió d'estudi de l'operació d'aval, per un import màxim del 0,5% de l'import avalat.
Àmbit d'aplicació i beneficiaris
Podran accedir als ajuts establerts en aquesta Ordre els titulars d'explotacions situades en algun dels municipis de Catalunya relacionats a l'Annex 1 o a l'Annex 2 de l'Ordre PRE/2500/2005, de 29 de juliol, de l'Estat, d'acord amb el que estableix l'article 1 del Reial decret llei 10/2005, de 20 de juny.
5.1 Les sol·licituds es formalitzaran en imprès normalitzat i es presentaran a la seu del Departament, als serveis centrals, als serveis territorials i/o a les oficines comarcals del Departament d'Agricultura, Ramaderia i Pesca.
5.2 Les sol·licituds es dirigiran al director general de Desenvolupament Rural.
5.3 El termini de presentació de sol·licituds i documentació serà fins al 9 de setembre de 2005, inclòs; les sol·licituds presentades fora de termini es consideraran desestimades.
5.4 A la sol·licitud s'adjuntarà la documentació següent:
Sol·licitud de la certificació del dret a obtenir un préstec de mediació de l'ICO.
Fotocòpia del DNI/NIF del sol·licitant i, si escau, de qui el representi.
Declaració de no incórrer, d'acord amb el que estableix la Llei 38/2003, de 17 de novembre, en cap causa que li impedeixi ser beneficiari d'ajuts.
Autorització a favor del Departament d'Agricultura, Ramaderia i Pesca perquè aquest sol·liciti a l'Agència Estatal d'Administració Tributària i a la Tresoreria General de la Seguretat Social els certificats de la declaració d'estar al corrent de les obligacions tributàries i de la Seguretat Social.
Sol·licitud de la certificació del dret a obtenir un préstec de mediació de l'ICO
Fotocòpia del CIF de la persona jurídica i DNI del seu representant.
Certificat de l'acte segons el qual han pres l'acord de fer l'actuació, de sol·licitar l'ajut a l'Administració i d'autoritzar el representant a sol·licitar-l'ho.
Declaració que d'acord amb el que estableix la Llei 38/2003, de 17 de novembre, no incorre en cap causa que li impedeixi ser beneficiari d'ajuts.
Autorització a favor del Departament d'Agricultura, Ramaderia i Pesca perquè sol·liciti a l'Agència Estatal d'Administració Tributària i a la Tresoreria General de la Seguretat Social que certifiqui la declaració d'estar al corrent de les obligacions tributàries i de la Seguretat Social.
5.5 Els sol·licitants han de facilitar tota la documentació complementària que els requereixi el Departament d'Agricultura, Ramaderia i Pesca.
En cas que l'import total dels ajuts sol·licitats superi l'import màxim que estableix la convocatòria, es procedirà al prorrateig, en relació amb la quantia global sol·licitada.
El Departament d'Agricultura, Ramaderia i Pesca un cop analitzades les sol·licituds de préstecs i la concurrència dels requisits establerts, trametrà a la Subsecretaria del Ministeri d'Agricultura, Pesca i Alimentació, abans del 15 d'octubre, la llista de sol·licitants amb el nom i els cognoms, o la raó social, el NIF i el CIF, i el volum de préstecs amb reconeixement possible de drets.
8.1 El sistema de concessió serà en règim de concurrència competitiva.
8.2 El director general de Desenvolupament Rural resoldrà les sol·licituds presentades, en funció de la proposta prèvia de l'òrgan col·legiat del Departament d'Agricultura, Ramaderia i Pesca, format per la subdirectora general d'ajuts al Desenvolupament Rural, el subdirector general d'Ajuts al Sector Agrari i el responsable de Coordinació Administrativa de la Direcció General de Desenvolupament Rural.
L'òrgan competent per a la instrucció serà el Servei de Mesures d'Acompanyament i Assegurances Agràries, que farà arribar a l'òrgan concedent les diferents propostes realitzades per l'òrgan col·legiat.
8.3 El termini màxim per emetre la resolució de concessió i notificar-la per escrit al sol·licitant serà de sis mesos comptat a partir de la data en què finalitza el termini de presentació de sol·licituds.
En cas de manca de resolució expressa i notificació en el termini establert, la sol·licitud s'entendrà desestimada.
8.4 La resolució de concessió de la subvenció podrà ser modificada en cas d'alteració de les condicions que varen determinar l'atorgament, o de l'obtenció concurrent d'altres ajuts.
8.5 Contra la resolució del director general de Desenvolupament Rural, que no exhaureix la via administrativa, es podrà interposar recurs d'alçada davant el conseller d'Agricultura, Ramaderia i Pesca en el termini d'un mes comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
8.6 Els beneficiaris estan obligats a facilitar tota la informació que els requereixin la Intervenció General de la Generalitat de Catalunya, la Sindicatura de Comptes o altres òrgans competents d'acord amb la normativa aplicable d'acord amb el que estableix el Decret 3/2002, de 24 de desembre, pel qual s'aprova el text refós de la Llei de finances públiques de Catalunya.
Així mateix, el beneficiari es compromet a sotmetre's a les actuacions de control que hagi d'efectuar l'òrgan atorgant o els òrgans comunitaris, derivades de la normativa aplicable.
El règim jurídic aplicable als ajuts que regulen aquestes bases l'integren la Llei 38/2003, de 17 de novembre, general de subvenciones (BOE núm. 276, de 18.11.2003); el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002); l'Ordre d'1 d'octubre de 1997, sobre tramitació, justificació i control d'ajuts i de subvencions (DOGC núm. 2500, de 21.10.1997); la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989), la Llei 30/1992, de 26 de novembre, de règim jurídic de les administracions públiques i del procediment administratiu comú (BOE núm. 285, de 27.11.1992); el Reial decret llei 10/2005, de 20 de juny, pel qual s'adopten mesures urgents per pal·liar els danys ocasionats en el sector agrari per la sequera i altres adversitats climàtiques (BOE núm. 147, de 21.6.2005); l'Ordre PRE/2500/2005, de 29 de juliol, de l'Estat, per la qual es determinen els àmbits territorials afectats per la sequera i s'estableixen els criteris per a l'aplicació de determinades mesures previstes al Reial decret llei 10/2005, de 20 de juny (BOE núm. 183, de 2.8.2005), així com el que disposin les corresponents lleis de pressupostos de la Generalitat de Catalunya.
Per calcular els percentatges d'ingressos que correspon a herbacis d'hivern de secà, es realitzaran els càlculs següents:
Es calcularà el nombre d'hectàrees equivalents en funció dels valors següents:
1 ha de cereal en secà: 1 ha equivalents.
1 ha de blat de moro en secà: 1,28 ha equivalents.
1 ha de farratge en secà: 0,79 ha equivalents.
1 ha de farratge en regadiu: 2,19 ha equivalents.
1 ha de fruiters en secà: 5,14 ha equivalents.
1 ha de fruiters en regadiu: 14,36 ha equivalents.
1 ha d'horta en secà: 6,11 ha equivalents.
1 ha d'horta en secà: 18,02 ha equivalents
1 ha de conreu industrial en secà: 0,79 ha equivalents.
1 ha de conreu industrial en regadiu: 1,22 ha equivalents.
1 ha de lleguminoses en secà: 1,59 ha equivalents.
1 ha d'olivera en secà: 2,81 ha equivalents.
1 ha de vinya en secà: 3,86 ha equivalents.
1 ha de vinya en regadiu: 6,41 ha equivalents.
1 ha de fruits secs en secà: 1,29 ha equivalents.
1 ha de fruits secs en regadiu: 2,69 ha equivalents.
1 ha d'arròs en regadiu: 4,78 ha equivalents.
1 cap d'oví cabrum: 0,159 ha equivalents.
1 cap de porcí reproductor: 0,972 ha equivalents.
1 cap de porcí engreix integrat: 0,046 ha equivalents.
1 cap de porcí engreix no integrat: 0,469 ha equivalents.
1 plaça d'aviram carn integrat: 0,003 ha equivalents.
1 plaça d'aviram carn integrat: 0,013 ha equivalents.
1 plaça de conill reproductor: 0,193 ha equivalents.
1 cap de boví de llet: 4,025 ha equivalents.
1 cap de boví d'engreix: 1,503 ha equivalents.
Per a altres produccions agrícoles i ramaderes no considerades a la llista anterior, el càlcul d'hectàrees equivalents es determinarà en funció de les dades estadístiques i de preus de què disposa el Departament d'Agricultura, Ramaderia i Pesca.
Es calcularà el nombre total d'hectàrees equivalents, d'acord amb les dades declarades a la DUN per produccions agrícoles, a la LGAR per produccions ramaderes, i a d'altres registres oficials del Departament d'Agricultura, Ramaderia i Pesca.
Es calcularà quin percentatge del total d'hectàrees equivalents corresponen a herbacis d'hivern de secà.
S'aplicarà el percentatge obtingut al punt anterior sobre el total d'ingressos agraris per tal d'obtenir el valor dels ingressos que provinguin d'herbacis d'hivern de secà.
Es comprovarà si el valor dels ingressos corresponents a herbacis d'hivern de secà supera el percentatge que s'estableixi en cada cas dels ingressos totals dels beneficiaris.
Municipis afectats amb una reducció de la producció superior al 60%.
Tots els municipis de les comarques següents: